Diari Oficial de la Generalitat Valenciana


Sumari del DOGV 5139, del 21-11-2005 (2005/12359)

Informació pública del pla de reforma interior de millora del carrer d'Andalusia.
---------------------------------------------------------------------------------

### Dades del document

Número de DOGV
:   5139

Data del DOGV
:   21-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12355


Organisme emissor
:   Ajuntament de Petrer

Tipus de document
:   Anunci

Informació pública del pla de reforma interior de millora del carrer d'Andalusia. [2005/Q12753]
  
En compliment del que disposa la Llei 6/1994, de 15 de novembre, de la Generalitat, Reguladora de l'Activitat Urbanística, es fa saber que l'alcalde president, mitjançant el Decret de l'Alcaldia, de data 24 d'octubre de 2005, ha dictat la següent resolució en l'expedient relatiu al pla de reforma interior de millora del carrer d'Andalusia, que transcrit literalment diu en la part dispositiva:
  
«Primer. Sotmetre a informació pública el pla de reforma interior de millora del carrer d'Andalusia, redactat pels tècnics municipals, mitjançant un avís a tots els titulars cadastrals de drets afectats pel document, i publicació d'edicte en un diari d'informació general editat a la Comunitat Valenciana i en el Diari Oficial de la Generalitat Valenciana, on s'advertisca de la possibilitat de formular al·legacions dins del termini de 20 dies hàbils, comptadors des del sendemà de la publicació en el diari oficial esmentat.
  
Segon. Sol·licitar la cèdula d'urbanització a la conselleria competent en urbanisme; així com els informes dels òrgans competents de les administracions públiques que vegen afectades les seues competències, i el dictamen del municipi confrontant.
  
Tercer. Suspendre, en els termes de l'article 57 de la Llei 6/1994, de 15 de novembre, i articles 101 a 103 del Text Refós de la Llei del Sòl de 1992, l'atorgament de llicències de parcel·lació de terrenys, edificacions i demolició, així com de llicències d'activitats qualificades i els acords aprovatoris de programes, en aquelles àrees del territori objecte de planejament les noves determinacions de les quals suposen modificació del règim urbanístic vigent, sense que calga assenyalar expressament estes àrees.
  
No obstant això, es podran concedir llicències basades en el règim vigent, sempre que es respecten les determinacions del nou planejament proposat».
  
En compliment de l'article 59.4 de la Llei 30/1992, de 26 de novembre, valga la present publicació com a notificació de l'acord dictat, per a aquelles persones interessades en el procediment que siguen desconeguts, s'ignore el lloc de la notificació, o bé, intentada esta notificació, no s'haguera pogut practicar.
  
Cosa que es publica perquè se'n prenga coneixement general i efectes, i es fa saber que, d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte és de mer tràmit no s'hi pot interposar un recurs contra este, sense perjuí de mostrar la seua oposició per a la seua consideració en la resolució que pose fi al procediment.